Sastanak glavnog tužioca Tužilaštva Bosne i Hercegovine i direktora Agencije za identifikacione dokumente, evidenciju i razmjenu podataka Bosne i Hercegovine

Dana 21.08.2023. godine u prostorijama Tužilaštva Bosne i Hercegovine, sastali su se glavni tužilac Bosne i Hercegovine , Milanko Kajganić i direktor Agencije za identifikacione dokumente, evidenciju i razmjenu podataka Bosne i Hercegovine, prof.dr. Almir Badnjević. Na održanom sastanku je razgovarano o unapređenju dosadašnje saradnje po pitanju elektronske razmjene podataka od interesa za Tužilaštvo Bosne i Hercegovine, odnosno servisa sa kojima Agencija raspolaže, a koji mogu biti od velike pomoći u svakodnevnom radu tužilaštva. Takođe, dogovoreno je da djelatnici Tužilaštva Bosne i Hercegovine razmjene iskustva sa kolegama iz Agencije radi poboljšanja cjelokupnog sistema uzimanja biometrijskih podataka u procesu izdavanja dokumenata kako bi se onemogućile zloupotrebe, te dodatno zaštitio postojeći sistem izdavanja ličnih dokumenata građana Bosne i Hercegovine. U narednom periodu fokus će biti na jačanju međusobne saradnje kroz potpisivanje memorandum o međuinstitucionalnoj saradnji.

